
De  atresia  ani. 

Inter  primae  formationis  vitia,  quae  in  neonatis 
■ \ . » 
haud  raro  solent  observari,  atresia  ani  locum  sat 

sane  praestantem  occupat,  quippe  quod  vitium  sum- 
mas non  solum  neonatis  affert  molestias;  imo  fere 
semper  infantes  hoc  vitio  pressos  mortem  obire  vide- 
mus, nisi  celeriter  feliciterque  opem  iis  feramus. 
Certa  habemus  phaenomena,  quibus  cognosci  potest, 
neonatum  hoc  laborare  vitio.  Infans  enim  hac  de- 
formitate afflictus  maxima  turbatur  inquietudine,  cla- 
mores interdum  excitat  summos,  variisque  gestibus 
male  sese  habere  ostendit.  Huc  accedunt  conatu9 

excrementorum  ejiciendorum  vehementissimi,  quod  e 

t 

tumida,  rubra  aut  adeo  coerulea  apparet  facie;  ex 
oculis  rubescentibus  et  prominentibus , denique  e 
motibus  totius  corporis  quasi  convulsivis , nec  non 
praecipue  e defectu  excrementorum,  Haec  omnia 
symptomata  e nimia  excrementorum  accumulation  e 

originem  ducunt,  quae,  quia  ejici  non  possunt,  in- 
testina ad  summum  gradum  implent  atque  extendunt, 
eaque  de  causa  maximam  infantis  anxietatem  effici- 
unt. Quo  in  statu  diutius  si  infans  versatur  , abdo- 

1 

men  conspicitur  tumidum,  oritur  meteorismus , ad- 
veniunt dolores  abdominis  vehenientissimi , omnia- 

* t # 

que  symptomata,  quae  enteritiden  solent  comitari. 
Tandem  enteritis  oritur  ipsa  atque  infans  gangraena 
aut  sphacelo  mortem  obit;  aut  convulsionibus  vali- 
dissimis vita  privatur.  Priusquam  tamen  eo  perve- 
nit plerumque  unus  alterve,  qui  infantem  curat,  symp- 
tomatibus modo  commemoratis  commotus,  defectu- 
que  excrementorum  naturalium  sollicitatus,  medici 
auxilium  implorat,  qui  interdum  operatione,  sequen- 
ti modo  instituta,  vitam  neonati  conservare  valet, 
interdum  autem,  licet  artis  suae  sit  maxime  peritus, 
omnia  ejus  conamina  sunt  vana,  atque  infans  nullo 
modo  morti  deripitur. 

De  sede  atresiae  ani. 

Est  vero  atresia  ani  non  semper  unius  ejusdem* 
que  generis.  E contrario  hocce  primae  formationis 
vitium  quam  maxime  diversum  conspicimus.  Inter- 
dum ani  naturalis  ne  quidem  vestigium  invenimus j 
omnia  sunt  concreta,  omnia  plana  atque  integumen- 
tis communibus  aequaliter  obducta;  nates  quasi  in 

unum  tantum  idque  rotundum  confluunt  corpus. 

■ . . \ 

Quae  si  externe  adest  deformitas  plerumque  et  inter- 
ne, in  intestinis  nimirum,  natura  a typo  normali 
aberravit.  Nam  hic  saepe  intestinum  rectum  aut  su- 

I 

pra  ani  exitum  in  saccum  coecum  transit,  aut  plane 
deest,  et  tubus  intestinalis  jam  coeco  linitur ; aut  de- 
nique loco  insolito  intestinorum  exitum  videmus,  ut 
v,  c.  in  hac  illave  abdominis,  praesertim  umbilici 
regione.  Nonnunquam  autem  natura  ipsa  nobis  lo- 
cum ostendit,  ubi  perforatio  artificialis  sit  institu- 
enda. Videmus  in  eo  loco,  quo  anus  statu  normali 
invenitur,  fossam  qandam,  aut  rugas  aliquas,  aut 
plicas  , aut  locum  rubri  praesertim  coloris.  Existit 
porro  atresia  ani,  ubi  exitus  naturalis  valvula  tan- 
tum clauditur ; quae  quidem  ani  conclusio  optima 
atque  etiam  frequentissima  est.  Facile  talis  concre- 
tio cognoscitur,  nam  explorante  digito  valvula,  quae 
anum  claudit,  sentitur.  Accidit  etiam  haud  raro,  ut 
valvula  talis,  aut  plica,  excrementorum  accumulatio- 
ne extensa , tanquam  saccus  inter  nates  oculis  ipsis 
animadverti  queat. 

Aliis  in  iufantibus  externe  anum  normali  typo 
formatum  videmus,  et  tamen  adest  atresia  ani,  quae 
vero  sedem  suam  paulo  altius,  supra  ani  exitum  ha- 
bet. Hoc  in  casu  sive  in  parte  intestini  recti  in- 
feriori plica,  qua  ani  conclusio  efficitur,  adest,  sive 
intestini  recti  parietes  ipsi  tam  arcte  sibi  invicem 

adhaerent  atque  inter  se  sunt  coujuncti,  ut  hoc  in 

loco  normalis  intestini  recti  forma  plane  sit  destruc- 
ta, et  pars  illa  concreta  magis  ligamento,  quam  tubo 

i 

intestinali  similis  sit.  Haec  intestini  recti  concretio 
modo  non  multum  supra  ani  exitum  deprehenditur, 
modo  tam  longe  ab  hoc  remota  est,  ut  digito  explo- 
rante tangi  plane  nequeat.  Intestinum  rectum  autem 
esse  conclusum,  inde  apparet,  quod  partim.  infans 
excrementa  non  ejicit,  partim  symptomata  supra 
jam  commemorata  accedunt,  ex  quibus,  si  cum  ex- 
crementorum defectu  simul  adsunt,  conjicere  licet, 
atresiam  recti  locum  habere.  Habemus  insuper  hic 
et  aliam  viam,  qua  certiores  de  hujus  vitii  praesen- 
tia iieri  possimus.  Clysma  nempe  in  usum  vocamus, 

f 

sique  lluida  materia  statim  post  injectionem,  plane 

non  mutata,  rursus  ejicitur,  summo  jure  intestini 

/ 

recti  concretio’  assumitur. 

Neque  porro  desunt  casus,  ubi  ano  normali  de- 
ficiente intestinum  rectum  in  vesicam  uninariam  tran- 
sit et  quidem  canali  aut  foramine  valde  angusto. 
Cognoscitur  hoc,  si  urina  colorem  habet  praeterna- 
turalem,  nigricantem,  aut  luteum,  quod  ex  soluto 
atque  cum  urina  commixto  meconio  oritur. 

Existit  denique  in  puellis  atresia  ani,  ubi  exitU9 
intestinorum  normalis  non  indagatur,  attamen  hujus 
vice  rima  aut  foramen  in  vagina  reperitur,  intesti- 
num rectum  arctissime  cum  vagina  cohaeret  ejusque 


exitus  in  eam  ipsam  se  inserit,  ita  ut  excrementa 
per  vaginam  evacuentur. 

Extra  perfectam  sive  completam  ani  atresiam 
reperitur  etiam  incompleta,  ea  quidem,  si  excrementa 
ex  parte  tantum,  fluidiora  nimirum,  ejiciuntur,  quia 
anus  non  plane  clausus  est;  nihilominus  tamen  haec 
ipsa  ani  coarctatio  maxime  noxia  est,  quippe  quod 
excrementa  solidiora  accumulentur  et  molestias  per- 
fectae ani  atresiae  similis  afferant.  Plerumque  haec 
incompleta  ani  atresia  eo  perficitur,  quod  aut  in 
ani  exitu,  aut  paulo  altius  in  intestino  recto,  lumen 
liujus  ipsius,  vel  etiam  ani , plica  ita  est  diminutum, 
ut  foramen  tantum  valde  angustum  supersit.  Acci- 
dit vero  etiam,  ut  haec  nimia  ani  coarctatio  non 
plica  cutanea  solum  formetur,  imo  interdum  ipsa 
intestini  recti  pars,  plures  digitos  longa,  ita  est  co- 
arctata  et  contracta,  ut  tenuis  tantum  restet  canalis. 

. 'V  ffi  • i , i ’ v.  s ’ 

Atresiae  ani  ratio  medendi. 

Uti  sedes  hujus  vitii  nativi  fuit  varia,  ita  et  me- 
dendi methodus  diversa  sit,  necesse  est.  Nunc  sine 
magna  difficultate  potest  removeri,  nunc  vero  chi- 
rurgus, licet  aptissimo  modo  infanti  opem  tulerit,  vi- 
tam neonati  conservare  plane  nequit.  Res  enim  per 
se  interdum  tam  est  ardua,  tamque  occulta,  ut  chi- 
rurgus non  nisi  in  tenebris  versari  atque  agere  pos- 
sit. Haud  magno  cum  periculo  nonnunquam  ani 


coarctalio,  chirurgi  ope,  amoveri  potest,  si  nempe 
ani  exitus  plica  tantum  angustior  facta  est.  Hic 
simplici  scalpello  incisionem  longitudinalem  faci- 
amus, si  plica  ista  tenera  est;  incisionem  autem 
cruci  imilem  formem  s,  singulosque  lobos  decerpa- 
mus necesse  est,  plicam  si  crassiorem  conspicimus. 
Ligatura  qua  impeditur,  quominus  disjunctae  par- 
tes denuo  inter  se  concrescant  plerumque  non  opus 
est.  Maxima  autem  cum  difficultate  chirurgi  opus 
est  conjunctum,  si  ani  coarctatio  non  plica  aut  val- 
vula sed  intestini  recti  ipsius  parte  nimis  angusta 
efficitur,  praesertim  si  pars  illa  plures  digitos  est 
longa.  1’aulatim  hic  tantummodo  aegroti  molestias 
imminuere  possumus  , adhibita  nempe  atque  sensim 
sensimque  adaucta  dilatatione,  nam  cultri  usus  in  ta- 
li coarctatione  nihil  valet.  Ad  dilatationem  autem 
efficiendam  sive  linteo  carpto  in  cereolorum  formam 
redacto,  sive  cereolis  ipsis  utimur.  Neque  minus 
hic  in  usum  vocari  potest  speculum  illud,  cujus  in- 
fra mentionem  faciemus. 

.r-f;  . “r 

Atresia  ani  cum  intestini  recti  exitu  in  vaginam. 
Non  facile  fieri  solet,  quominus  puellae,  hoc  primae 
formmationis  vitio  afflictae,  eo  ipso  ejusque  sequelis 
mortem  obeant,  quippe  quod  in  his  partes  laboran- 
tes functionem,  licet  alienam,  in  se  suscipere  pos- 
sunt, quum  ejusmodi  sint  structurae,  ut  sufficientem 
extensionem  admittere  queant.  Etenim  non  desunt 


exempla",  ubi  feminae,  hoc  ipso  laborantes  vitio, 
per  omnem  vitam  excrementa  hac  innormali  via  eje- 
cerunt, nec  unquam  talis  obstructio  atque . intestini 
recti  conclusio  facta  est,  ut  excrementorum  retentio- 
ne simili  pericnlo  uti  mares  fuissent  obnoxiae,  aut 
adeo  hac  ipsa  morbosa  affectione  periissent.  Licet 
autem  puellis , modo  intestini  recti  exitus  in  vagi» 
nam  non  nimis  sit  augustus,  tali  vitio  vitae  peri- 
culum non  contrahatur;  tamen  haec  deformitas  maxi» 
me  fit  molesta,  quam  ob  causam,  si  sine  vitae  peri- 
culo fieri  potest,  auxilium  iis  ferre  nos  oportet.  Ani 
autem  artificialis  formatio  plane  est  eadem,  quam  ad- 
huc describemus.  Atresia  ani,  conjuncta  intestini 
recti  communicatione  cum  vesica  urinaria,  primum 
parem  sibi  exposcit  medelam,  uti  ani  conclusio  abs- 
que  altera  deformitate;  deinde  vero  etiam  curandum 
est,  ut  abnormis  ista  amoveatur  communicatio.  Qua 
ratione  hoc  fieri  possit,  infra  pluribus  verbis  expo- 
nemus. 

Externe  si  anum  normali  modo  formatum  con- 
spicimus, ex  omnibus  autem  symptomatibus  elucet, 
atresiam  ani  adesse  internam,  modo  facilius,  modo 
difficilius  aegroti  sanationem  perficiemus.  Bonum 
conaminis  nostri  eventum  sperare  nobis  licet,  si  pli- 
ca tantum  intestinum  rectum  concludit,  neque  ejus 
ipsius  adhaesio  atque  concretio  locum  habet;  si 
porro  plica  ista  tenera  est  structura,  sique  locum 


' 

obtinet,  quo  facile  possumus  pervenire.  Pessimi  omi- 
nis intestini  recti  arcta  parietum  est  adhaesio  atque 
conjunctio,  aut  structura  ejus  adeo  ligamentosa,  quo 
in  casu  pari  modo,  uti  in  ea  atresiae  ani  specie,  ubi 
plica  in  supeiiori  imestini  recti  parte  sedem  suam 
habet,  suminum  oritur  periculum.  Difficillimum  enim 
hic  est,  apto  modo  operationem  perficere;  imo  fieri 
potest,  ut  plane  opem  ferendi  facultate  simus  desti- 
tuti,,quia,  quomodo  ad  atresiam  recti  intesLini  alti- 
orem  manu  instrumentisque  perveniamus,  aut  quo- 
modo intestini  recti  parietum  arctam  adhaesionem 
amoveamus,  aut  structuram  ejus  ligamentosam  trans- 
mutemus, plane  nescimus.  Si  quis  nihilominus,  re- 
bus ita  se  habentibus , viam , qua  excrementa  ejici 
possint,  patefacere  cupit,  nihil  superest,  nisi  ani  ar- 
tificialis formatio  in  abdomine.  Si  autem  ad  ani 
atresiam  pervenire  possumus , auxilium  licet  dubium 
aegrotanti  ferendum  est.  Interdum  etiam  fieri  solet, 
ut  instestinum  rectum  pone  plicam,  excrementorum 
accumulatione  valde  extensum  inveniatur,  quo  in 
casu  explorante  digito  undosus  quasi  motus  sentitur, 
quod  illius  aggregationis  jsignum  est.  Hic  quam 
maxime  cavendum  est,  ne  cultro  intestini  recti  parie- 
tes perforentur  indeque  excrementorum  in  pelvem 
oriatur  effusio,  qua  infans  deinde  moriatur.  Omnis 
igitur  attentio  adbibenda  est,  ut,  quo  utimur,  instru- 
mentum apto  loco  imponamus,  ibique  plicam  perfo- 


remus  atque  sic  partis  superioris  intestini  recti  com- 
municationem cum  parte  ejus  inferiori  perficiamus. 
Quod  instrumenta  ad  hanc  operationem  necessaria 
attinet,  non  apte  illo  utimur,  quod  nomen  habet 
troicart,  quia  apertura  hoc  instrumento  effecta  ni- 
mis angusta  ideoque  haud  est  congrua,  Melius  cul- 
ter — Pharyngotom  — in  usum  vocatur.  Adhibet.ur 
autem  culter  ita,  ut  digito  tanquam  exploratorio  uta- 
mur, huic  cultrum  imponamus,  eum  ad . digiti  api- 
cem immittamus  pluresque  faciamus  incisiones.  Ope- 
ratione feliciter  peracta  curandum  est,  praesertim  si 
plica  nimis  crassa  fuerit,  ne  singulae  partes  denuo 
concrescant,  quod  optime  impeditur  injectis  cereolis 
linteo  carpto  confectis,  aut  peculiari  instrumento 
hunc  in  usum  formato, 

; . » i i * 

Ab  atresiae  ani  specie,  quam  modo  commemora- 
vimus, cujusque,  jsi  fieri  potest,  curandi  methodum 
indicavimus,  ea  quodammodo  parnm  differt,  quam 
nunc  describamus.  Est  nimirum  illud  vitium , quo 
ani  naturalis  quidem  adest  vestigium,  aut  adeo  exter- 
na ani  formatio  a normali  statu  haud  aberrans , con- 
cluso tamen  per  plicam  intestini  recti  lumine  et  qui- 

dem  ipso  in  exitu,  hujus  organi.  Omnis  igitur  ha- 
rum specierum  differentia  in  eo  sistit,  quod  in  priori 
specie  ani  conclusio  in  superiore , in  hac  autem  in 
inferiore  intestini  recti  parte  inveniatur.  Optimi 
eventus  spem  habemus,  si  membrana  anum  claudene 

tanquam  sacculus  inter  nates,  exerementorum  accu- 
mulatione extensa,  prominet.  Facimus  hic  incisio- 
nem cruciformem,  atque  forfice  singulos  lobos  decer- 
pimus. Infans  brevi  sahatur,  neque  opus  est  longis 
cereolis,  aliisque  bis  similibus  rebus,  quibus  impe- 
diatur, quominus  nova  fiat  concVetio.  Sufficit  lin- 
* • § , 
teum  carptum , unguento  celeriorem  sanationem  effi- 
\ , 

ciente  illitum,  usurpare.  Licet  vero  membranae  illius 
tanta  extensio  non  locum  habeat,  uti  interdum  repe- 
ritur;  licet  oculis  prirrto  adspectu  cerni  nequeat,  mo- 
do Statim  supra  drii  ‘ exitum  sedem  suam'  habeat: 
haud  majora  vitium  110006  amovendi  inde  oriuntur 
, impedimenta.  Operatio  ipsa  fere  eodem  modo  insti- 
tuitur, ac  si  illa  membranae  adesset  extensio,  cujus 
modo  mentionem  fecimus,  cujusque  conclusionis  me- 
delam jam  indicavimus.  Attamen  non  opus  est,  sin- 
gulos forfice  decerpere  lobulos,  jam  sufficit  incisio 
cruciformis.  Certo  infans  tali  tantum  loborans  atre- 
sia servatur,  tummodo  celeriter  hoc  vitium  tollitur,* 
priusquam  per  diuturnam  alvi  obstructionem  pericu- 
lum longe  majus  redditur. 

Inter  omnes  autem  atresiae  ani  species  ea  pessi- 
ma curatuque  difficillima  est,  cujus  medendi  metho- 
dum, si  modo  eam  habemus  certam,  nunc  expona- 
mus. Haec  vero  ipsa  atresiae  ani  species  pro  varia 
sua  conditione,  variam  sibi  exposcit  curationem, 
nunc  infantis  vitae  minus  periculosam,  nunc  vero 


eventu  incertam,  qua  perite  etiam  instituta,  vix  spe- 
rare licet,  neonati  vitam  nos  esse  conservaturos. 
Faustus  enim  aut  infaustus  conaminis  nostri  eventus 
a sede  atque  aLresiae  ratione  dependet,  quod  vero 
utrumque  omni  adhibita  arte  immutari  nequit. 

Optima  omnium  hujus  perfectae  atresiae  ani  for- 
ma est  autem  sine  dubio  ea,  ubi  arcta  quidem  con- 
spicitur ani  naturalis  concretio  atque  conclusio,  prae- 

• l c*  t~t 

sente  tamen  in  ani  solita  regione  nola,  aut  fossa, 

t # t rr  j 2 

aut  quocunque  alio  hujuscemodi  generis  signo.  Vi- 

demus  enim  nonnunquam  inter  hales  fossam  aut  lo- 
cum profundiorem  rubri  praesertim  coloris,  aut  etiam 
rugas  plicasve  non  nubas,  quae  quasi  faciendae  inci- 
sionis nobis  sunt  indicio.  Quaproqter  si  tale  quid 
conspicitur,  ne  sis  in  mora,  hoc  accuratius  contem- 
plari et  perscrutari,  sique  res  ipsa  tibi  favet,  lioc  na- 
turae indicio  uti  atque  in  feliciorem  operationis  ev6n- 
tum  convertere.  Accidit  enim  hoc  in  casu,  ut  inte- 
gumentis communibus  artis  lege  incisis,  statim  ad 
intestini  recti  exitum  pervenias,  quo  facto  de  neo- 
nati vita  salva , deque  felici  institutae  operationis 
fine , bona  quaeque  sperare  licet.  Excrementis  ejec- 
tis collabitur  abdomen,  omniaque  symptomata  mor- 
tem minitantia  decedunt.  Nostrum  tantumodo  nunc 
est  cavere,  ne  nova  separatarum  partium  oriatur  ad- 
haesio et  concretio,  quod  apta  ligatura  facile  potest 
prohiberi. 


— iO  — 

Longe  vero  est  difficilius  longeque  periculosius, 
omnibus  si  notis,  ubi  fortasse  intestini  recti  exitus 
possit  indagari,  suinus  destituti,  sique  omnis  ani 
soliti  regio  integumentis  communibus  aequaliter  ob- 
ducitur. Huc  accedit,  quod  cum  tali  ani  atresia  ple- 
rumque etiam  in  intestinis  ipsis  deformitates  et  si- 
tus eorum  de  normali  statu  decedens  adesse  soleat. 
Tersaepe  enim  hic  accidit,  ut  intestitium  rectum  pia- 

ne  desit,  et  tractus  intestinorum  jam  colo  descenden- 
te,  supra  pelvis  minoris  introitum,  finem  adeptus 

sit.  Interdum  quidem  etiam  intestini  recti  pars  adest, 
quae  in  pelvi  minori , saccum  coecum  formans , in- 
testinorum tractui  finem  facit.  Quo  remotius  autem 
infima  intestini  recti  pars  est,  eo  magis  de  infausto 
operationis  eventu  timendum  est.  Licet  autem  res 
ita  se  habeat,  tamen  intestinorum  exitum  patefacere 
atque  excrementorum  ejectum,  quocunque  fieri  potest 
modo,  nos  efficere  oportet.  Etsi  incifione  peracta, 
infantem  nos  esse  servaturos,  certo  confirmare  neque- 
amus; etsi  e contrario  ea  ipsa  operatione  de  intesti- 
ni recti  exitu  procul  remoto  certiores  facti  simus, 

eaque  de  causa  ambiguum  tantum  in  nobis  sit  ferre 
auxilium,  itaque  neonatus  summo  vensetur  in  peri- 
culo: tamen  nemo  vituperabit  nos,  quod,  rebus  ita 
se  habentibus , incerti  exitus  operationetn  susceperi- 
mus, Quis  enim  antea  certo  scire  atque  contendere 
potuit,  cum  vitio  externo  simul  etiam  internum  esse 


con- 


conjunctum.  Exstant  enim  exempla,  quae  docent, 
interdum  statim  supra  integumenta  communia  intes- 

tini  recti  exitum  in  conspvcuum  venisse,  iisque  in- 
cisis neonatum  omni  vitae  periculo  liberatum  esse. 
Sique  insuper  peracta  quoque  operatione  infans  mo- 
ritur, ea  tamen  non  est  accusanda;  nam  etiam  abs* 
que  ea  certissimam  obiisset  mortem , quum  ob  ex- 
crementorum retentionem  ejusque  sequelas  hocce  vi- 
tium jam  per  se  lethalem  habuisset  exitum.  - Chi- 
rurgi igitur  est  officium , rebus  etiam  tam  dubiis, 
periclitari,  utrum  ope  sua  boni  quidpiam  perfici  que- 
at, nec  ne.  Semper  igitur  quam  celerrime  operatio  est 
finienda;  quo  diutius  enim  immoremur,  priusquam 
auxilium  feramus,  eo  majus  evadit  periculum.  Quod 
vero  operationem  ipsam  attinet,  haec  praesertim  sunt 
notanda,  JDeficiente  signo,  quoad  locum  incisionis, 
a natura  nobis  dato,  et  regione  ani  soliti  integu- 
mentis communibus  aequaliter  obducta,  primum  ex- 
plorandum est,  utrumne  locus  adsit  prae  ceterisf  mol- 
lis prementique  digito  cedens.  Quod  si  est,  in  eo  ip- 
so loco  incisio  facienda.  Talis  autem  si  deest  locus, 
nihil  aliud  restat  ac  ea,  quam  anatomia  istarum  par- 
tium nos  docuit,  notitia  uti,  eamque  sequi.  Primani 
facimus  incisionem  inLer  os  coccygis  et  raphae  initi- 
um in  pueris,  in  puellis  inter  illud  atque  vaginae 
exitum,  ita  tamen,  ut  cultrum  in  loco,  unum  dipd- 
tum  ab  ossis  coccygis  apice  remoto  imponamus,  quia 

in  neonatis  anus  ab  osse  coccygis  latius  distat,  quam 
in  adultis.  Praecipue  autem  cavendum  est,  ne  vesica 
urinaria  et  urethra  in  pueris,  vagina  in  puellis,  cul- 
tro laedatur  atque  inoidatur.  Optime  hoc  potest  evi- 
tari, si  ante  operationem  catheter, em  in  urethram  in- 
jecimus, quo  partim  vesicam,  interdum  urina  quam 
maxime  repletam  et  extensam,  ita  ut  ea  de  causa  fa- 
cillime laedatur,  expleamus;  partim  hoc  ipsum  instru- 
mertum  nobis  tanquam  exploratoriam  inservit,  no- 
bisque  incisionis  directionem  indicit.  Primum  autem 
incisione  cruciformi  integumenta  communia  sejungun- 
tur, tumque  paulatim  profundiores  etiam  partes  cul- 
aro dissolvemus,  ita  tamen,  ut  sinistrae  manus  digi- 
to indice  semper  vulnus  jamjam  factnm  exploremus, 
eoque  catheteris  situm  respiciainus.  altera  manu  cul- 
ter eo  modo  est  dirigendus,  ne  ceterae  partes  quid- 
piam  detrimenti  capiant.  Cultri  mucronem  versus 
os  saccum  vertamus  necesse  est,  quia  sic  nobiles  illae 
partes  minus  laedi  possunt.  Si  in  vulneris  fundo 

corpus  quasi  molle  sentimus,  excrementa  in  intestino 

recto  accumulata,  mox  ad  hujus  intestini  exitum  per- 
venimus. Incidemus- nunc  usque  ad  perfectam  aper- 
turam, qua  excrementa  ejici  possunt.  Incisione  jam 
iu  profundum  valde  prolongata,  rectoque  intestino 
nondum  perforato , videndum  est,  utrum  cauta  manu 
cultro 'profundius  adhuc  immisso,  intestinum  rectum 
aperiri  queat.  Quod  autem  heri  si  nequit,  aliam  for- 


tasse  medendi  methodum  in  usum  vocare  licet,  quam 
a nonnullis  factam  esse  legimus.  Suadent  nempe 
quidam,  si  priori  modo  nihil  pehcitur,  regionem 
lumbalem  sinistram  incidere,  colon  sinistrum  protra- 
here atque  aperire,  eoque  in  vulnere  alligato,  anum 
formare  artificialem.  Quamvis  haec  res  sit  periculo- 
sissima, tamen  infantis  vitam  hoc  modo  conservatam 
esse  Sabatier  commemorat. 

. ‘ , s * i . ; 1«;  » ■ * • t t • • ' 

At  si  non  opus  fuit  ad  medelam  tam  ambiguam 
confugere,  si  loco  solito  intestini  .recti  exitum  effir 
cere  atque  hoc  modo  anum  aperire  potuimus,  apta 
nunc  ligatura  adhibenda  est,  qua  disjunctarum  pa.r- 
tium  reunio  impediatur.  Usurpemus  ideo  linteum 
carptum  in  formam  cereolorum  crassiorum  convolu- 
tum unguentoque  celeriorem  sanationem  efficiente 
illitum,  1’ossumus  deinde  etiam  aliis  uti  instrumen- 
tis v.  c.  speculo  in  hunc  usum  formato.  Cavendum 
tamen  est,  ne  nimis  celeriter  hasce  partes  extenda- 
mus, qippe  quod  dolores  efficit  vehementes  adeo- 
que  illarum  partium  inflammationem.  Quae  autem 
si  evitemus,  brevi  vulnus  sanatur.  Accidit  quidem 
interdum,  ut  ani  formati  sanationem  alvi  sequatur 
incontinentia , quia  facile  ani  sphincteres  cultro  dis- 
secari prossunt;  attamen  etiam  exempla  exstant,  ubi 
aeger  absque  tali  molestia  ani  atresia  liberatus  est. 
Quae  autem  si  sequeretur  alvi  incontinentia,  aptis 
huic  molestiae  obstaculis  utendum  est, 


Nunc  vero  pueri  historiam  , primum  ani  atresia, 
deinde  ejus  coarctatione  atque  intestini  recti  in  ure- 
tham  exeunte  fistula  laborantis,  postea  tamen  optime 
sanati  accuratius  describam.  Contigit  nempe  mihi 
per  insignem  humanitatem  et  benevolentiam  Viri  Il- 
lustrissimi atque  Experientissimi  Dr.  Kohlrausch, 
regi  Borussorum  a consiliis  medicis  intimis,  egregi- 
am hanc  facere  observationem,  quae  publici  juris 

fiat , certe  est  dignissima.  Nam  sine  dubio  rara 

exempla  tantum  exstant,  e quibus  elucet,  composi- 
tum tale  vitium  tam  brevi  tempore  tamque  feliciter 
esse  remotum. 

Albertus  Guilelmus  L ♦ ♦ . , t,  die  VI  mens.  Aug. 
MDCCCX1V  anni  natus,  puer  pro  neonato  magnitu- 
dine insignis,  ea  atresiae  ani  laboravit  specie,  qua 

intestini  recti  lumen  concluditur  plica,  quod  vero 
vitium  d.  IX.  demum  post  partum  cognitum  est.  Die 
X chirurgus  puero  opem  tulit,  et  patefacto  intestini 
recti  exitu  puer  excrementa  ejicere  potuit.  Ber  tres 
inde  dies  spongia,  unguento  rosato  illita,  vulnus  ex- 
tendebatur, quod  vero,  quum  non' diutius  ejus  labia 
disjungerentur,  jam  quinque  hebdomadibus  praeteri- 
tis denuo  ita  coaluit,  ut  maxima  tantum  corporis 
intentione  puer  alvum  levaret.  Maxima  igitur  pueri, 
si  excrementa  protrudere  voluit,  anxietas  et  moles- 
tia novam  illius  vitii  postulavit  remotionem.  Opera- 
tione secunda  vice  instituta,  intestini  recti  coartatio 


quidem  remota  est,  ita  ut  puer  in  alvo  excernenda 

non  amplius  molestiis  obstaculisque  premeretur;  at- 
' • 1 
tamen  ex  eo  inde  tempore  novum  exortum  est  viti- 
um. Etenim  nunc  puer  non  una  solicaque  via  ex- 
crementa ejicere  solebat,  sed  urina  et  excrementa  si- 

mul  per  anum  atque  urethram  excludebantur.  Sine 
dubio  secunda  hac  operatione,  facta  incisione,  ure- 
thra evasit  laesa,  Post  operationem  per  tres  dies  lin- 
teo carpto,  in  anum  injecto,  utebatur.  Absque  illa 
molestia,  quod  excrementa  atque  urina  duabus  sem-  „ 
per  viis  prodirent,  puer  bene  se  habuit,  neque  ad 
decimum  usque  mensem  chirurgi  auxilio  indiguit.  Eo 
ipso  autem  mense  ad  puerum  sublevandum  nova 
coarctationis  illius  facta  est  dilatatio,  haud  meliori 
tamen  sucessu,  quam  antea;  brevi  enim  jam  tempore 
pristina  in  excernenda  alvo  rediitj  difficultas.  Per 
totam  horam  et  diutius  puer  facie  tumida  et  rubra 
ceterisque  summae  virium  intentionis  signis  frustra 
alvum  levare  conatus  est,  nam  clysmate  demum  in- 
jecto quaedam  excrementorum  fieri  potuit  evacuatio. 
Tam  tristis  pueri  status  parentes  ejus  incitavit  plu- 
rium artis  medicae  peritorum  implorare  auxilium. 
Tandem  etiam  ad  111.  Experientissiinum  Dr.  Kohl- 
rausch  confugerunt,  et  puero  ut  opem  ferat  petie- 
runt. Vir  Illustrissimus,  quum  primum  videret  pue- 
rum, hic  non  solum  molestiis  jamjam  commemoratis, 
sed  etiam  penis  scrotique  tumore  statuque  illarum 

■partium  inflammatorio  laborabat,  ita  ut  omnis  urinae 
excretio  non  nisi  per  anum  fleret.  Status  autem  ille 
inflammatorius  aqua  in  affectas  partes  adbibita  satur- 
nina  paucis  diebus  romotus  est.  Quo  facto  ani  coarc- 
tatio accurate  explorabatur,  unde  de  illarum  parLium 
conditione  haec  apparuit  notitia,  N Duos  supra  ani 
exitum  digitos  intestini  recti  tanta  fuit  coarctatio,  ut 
magna  tantum  vi  digiti  minimi  apex  immitti  posset. 
Coarctatib  autem  plica  crassa  digiloque  exploranti 

parum  cedfcnte  efficiebatur.  Praeterea  in  pariete  in- 
testini recti  anteriori,  quatuor  cerciter  lineas  supra- 

ari  sphiucteres,  rima  longitudinalis,  qua  intestinum 
rectum  atque  urethra  inter  se  communicabant,  ani- 
madverti potuit,  ejus  circiter  magnitudinis,  ut  prima 
digiti  indicis  phalanx  eam  expleret.  Ostium  ejus  in 
intestino  recto  majorem  habuit  ambitum,  quam  illbd 
in  urethra,  ita  ut  Omnis  canalis  infundibuli  formae 
haud  dissimilis  esset. 

Primum  nunc  illa  intestini  recti  strictura  respicie- 
batur, sequentique  ratione  removebatur  — Die  XVII 
' mens.  Mart.  — D gito  manus  sinistrae  minimo  in 
anum  et  quatenus  fleri  potuit  in  plicae  ostium  im- 
misso, Pottii  scalpellum  eo  ipso  inducebatur,  eoque 
sex  versus  omnes  regiones  incisionibus  factis,  nihil 
amplius  fuit  impedimenti;  sed  digito  sine  difficulta- 
te altius  immisso,  supra  plicam,  quae  ipsa  fimbria- 
tam nunc  habuit  formam,  intestinum  rectum  sanum, 


aat  amplum,  omnique  altlori  strictura  liberum  sentiri 
potuit,  Parva  tantum  sanguinis  copia  post  operatio- 
nem profluxit.  Ne  denuo  disjunctae  partes  sibi  ad- 
haererent usque  ad  diem  XX  Mart.  linteo  carpto  un- 
guento Hydrargyr.  ciner  illito  vulnus  dilatatum  est. 
Major  autem  ut  effici  posset  dilatatio  speculum,  quod 
infra  describemus,  hunc  in  usum  adhibitum  est. 
Ter  de  die  urina  catheteris  ope  excernebatur.  Matu- 
tinis cujuslibet  diei  horis  speculum  removebatur,  quo 
facto  puer  sine  omni  molestia  excrementa  ejicere  po- 
tuit, A die  XXX  Mart.  speculum  anglico  linteo 
carpto  obductum,  sequentique  unguento  illitum  us- 
que ad  diem  V mens.  April.  in  anum  inditum  est. 
Rec.  Terebinth.  Venet.  unc.  unam  et  semis.,  Cerat. 
Citrin.  Ol,  Terebinth.  ana  unc.  dimidiem,  Alum,  usti, 

Hydrargyr,  oxydat.  rubr.  ana  scrupul.  unum,  M.  S. 

% 

Unguent.  Die  V mens.  April,  vulneribus  ob  plicae 

incisionem  factis  bene  sanatis,  etiam  fimbriatus  ille 

locus  non  amplius  indagari  potuit,  nam  omne  nunc 

intestinum  rectum,  sine  ulla  prominentia  cutanea, 

laeve , aequaliter  dilatatum  et  molle,  absque  ulla  du* 

rutie  inveniebatur. 

* 

Ad  tollendam  autem  intestini  recti  cum  urethra 
communicationem  haec  medendi  methodus  saluberri- 
mam se  exhibuit.  Injiciebatur  in  anum  cavus  ligne- 
usque  cylindrus  cujus  pars  intestini  recti  rimae  adja- 
cens ita  excisa  erat,  ut  apertura  ejus  hac  excisione 

facta,  foraminis  in  inLestino  recto  plane  eundem  ha- 
beret ambitum;  id  quod  eo  consilio  factum  est,  ut 
remedia  sine  periculo  adhiberi  possent.  Antea  pin- 
guedine obductus  tumque  immissus  cylindrus  eum 
semper  accepit  situm,  ut  foramen  cylindri  illudque 
intestini  rbcti  sibi  invicem  responderent,  quod  ex- 
plorante digito  sentiri  potuit.  Cylindri  situ  probe 
servato  nunc  per  ejus  cavum  cauta  manu  rimae  illi- 
us margines  lapide  infernali  illinebantur.  Lapide  in- 
fernali hoc  modo  tres  per  dies  adhibito  Die  VIII 

JVIens,  April.  rima  jam  ita  fuit  diminuta,  ut,  quum 

puer  absque  catheteris  ope  urinam  protruderet,  de- 
cem tantum  guttulae  per  anum  effluxerint.  Die  XII 
April.  urinae  fere  nihil  per  anum,  sed  via  solita  tan- 
tum excernebatur.  Rimae  ipsius  ambitus  nunc  non 
oblongam,  sed  magis  rotundam  habuit  formam,  bene- 
que  sentiri  potuit,  omnem  fistulam  multum  jam  esse 
minorem,  Trimum  enim  tota  digiti  phalanx,  nunc 
vix  ejus  apex  ingredi  potuit.  Quae  autem  medendi 
methodus,  quum  tam  praecipua  tamque  prospera 
exstiterit,  nihil  aliud  ad  perfectam  hujus  vitii  sanati- 
onem requirendum  erat,  nisi  iteratus  lapidis  inferna- 
lis usus.  Ut  vero  puer  per  aliquod  tempus  requies- 
ceret, die  demum  XV,  April.  locus  ille  lapide  infer- 
nali denuo  illinebatur.  Dio  XVI  April,  puer  omnem 
urinam  per  urethram  et  ne  guttulam  quidem  per  anum 
ejecit.  Explorante  digito  in  prioris  foraminis  loco 

nulla  apertura  amplius  animadverti , sed  rima  illa  te- 
la  cellulosa  expleta  vix  a ceteris  intestini  recti  parti- 
bus distingui  potuit.  Ex  quo  autem  in  animo  fuit 
etiam  hoc  alterum  vitium  removere,  statim  post  pri- 
mam rimae  ope  lapidis  infernalis  erosionem,  specu- 
lum digiti  unius  longitudine  diminutum , quotidie 
adhibitum  est;  ea  nimirum  de  causa,  ut  in  latiore 
anterioreque  ejus  parte,  quae  versus  rimam  specta- 
bat, linteum  carpturp  unguento  illo  resinoso,  quo  sup- 
puratio melior  efficeretur,  illitum  rimae  ambitui  adde- 
retur et  per  hujus  efficaciam  sanatio  acceleraretur, 
A die  XX  April.  loco  unguenti  , resinosi,  unguentum 
Saturninum  eodem  modo  usque  ad  diem  XXIV  April. 
usurpare  placuit.  Ab  hoc  inde  tempore  usque  ad 
diem  XXX  April,  speculum,  linteo  carpto  in  01. 
Amygdalar.  dulc.  immerso,  obductum  ad  anum  appli- 
catum est.  1’ostea  autem  omnis  intestini  recti  status 
a normali  nulla  in  re  differebat,  quum  hac  medendi 
ratione  utrumque  vitium,  tam  magna  ista  intestini 

recti  coarctatio,  quam  ejus  perversa  cum  urethra  com- 
municatio, ita  sanatum  esset,  ut  nunc  pristinorum 
vitiorum  ne  quidem  vestigium  animadverti  posset. 
Nulla  enim  in  parte  intestini  recti  inferiori  neque  emi- 
nentia exploranti  digito  se  opposuit,  neque  fossa 
aliqua  illum  in  se  recepit.  Tota  inferior  recti  pars 
tale  nunc  acceperat  lumen,  ut  excrementa,  secundum 
normam  formata,  in  conspicuum  venirent.  Urina  au- 


tem  sine  ulla  molestia  via  tantum  solita  per  urethram 
excernebatur.  Qnamvis  igitur  horum  vitiorum  sana- 
tio maxima-  medico  artem  facienti  opposuerit  impe- 

dimeSita,  tamen  prosperrimus  pulcherrimusque  conami- 

nis  sui  eventus  summa  eum  affecit  laetitia. 

Speculi  ab  Exp.  Dr.  Kohlrausch  in- 

venti  descriptio. 

Speculum  supra  commemoratum  ex  duabus  sat 
firmis,  iisque  rotundis  constat  laminis,  quarum  una 
majorem,  altera  minorem  habet  ambitum ; praeterea 
e sex  paululum  curvatis  bacillis  atque  ex  una  coch- 
lea, E majori  aeque  ac  e minori  lamina  tria  segmen- 
ta excisa  sunt,  ita  tamen,  ut  media  pars  tribus  fir- 
mi.s  brachiis  cum  laminae  ambitu  sit  conjuncta.  La- 
minae majoris  superiori  margini  sex  illa  bacilla  , ae- 
qualiter a se  invicem  remota,  mobilia  tamen  adhae- 
rent. Per  mediam  laminae  majoris  partem  cochlea 
transit.  Cochlae  apici  lamina  minor  imposita  ibique 
bene  munita  est.  Si  cochlea  nunc  sursum  aut  deor- 
sum movetur,  bacilla  plus  minusve  discedunt  sicque 
majoT  aut  minor  dilatatio  effici  potest.  Loco  bacilli 
unius  latior  etiam  pars,  parem  longitudinem  ut  reli- 
qua bacilla  habens,  laminae  adjungi  potest;  si  nempe 
opus  est  unum  locum  prae  ceteris  accurate  tegere  et 
huic  latiori  parti  linteum  carptum  adsuere.  Omne 
instrumentum,  aurichalco  confectum,  longitudinem 

4//  habet;  laminae  majoris  latitudo  l"  *///  laminas 
minoris  \u  2‘"  continet. 

tim in  lingua  latina  et  graeca , sibi  ipsi  sumsit  in- 
stituendum. Aetatis  annum  XV  agens,  Gymnasio 
Gorlicensi  traditus,  per  sex  annos  optimis  his  ga- 
visus sum  praeceptoribus,  nempe  Tzchoppio,  Weis- 


Immanuel  Theophilus  Augustus  Gerdessen,  na. 


patre  Matthia  Friderico  Gerdessen,  verbi  divini  mi- 

kio,  Kuettnero  atque  Antonio,  Inter  quos  praecepto- 
res praecipue  humanitatis  atque  benevolentiae  Rec- 
toris Gymnasii  Gorlicensis,  Dr.  Antonii,  mentionem 
facere  me  oportet,  quippe  qui  non  maxima  solum 
diligentia  me  erudivit,  imo  paternae  curae  me  fecit 
participem.  Quantum  igitur  in  me  est,  viro  de  me 
optime  merito  publice  hic  ago  gratiam. 

Quum  autem  jam  prima  inde  aetate  in  propo- 
sitis fuisset  medicinae  studio  me  dicare,  maximo 
cum  gaudio  anno  MDCCCXIV  Universitatem  petii 
Lipsiensem , ut  in  hac  alma  Musarum  sede  huic  de- 
siderio satisfacerem.  Praeceptores  autem,  qui  singu- 
las medicinae  disciplinas  me  docuerunt,  habui  sequen- 
tes: Platnerum  atque  Wendtum  in  Philosophicis;  Ro- 
senmuellerum  et  Bockium  in  anatomia,  tam  theoretica, 
quam  practica;  Ludwigium  in  historia  naturali  specie- 
rum  generis  humani;  Schwaegrigenum  in  Botanicis; 
Gilbertum  atque  Eschenbachium  in  scholis  physicis  et 
chemicis;  K.uehuium  et  Heinrothum  in  physiologia, 
anthropologia  et  pathologia  generali ; Platnerum  et 
Wendtum  in  Psychologia;  Hasium  in  Pharmacolo- 
gia  atque  in  Pathologia  et  Therapia  speciali ; Kueh- 
nium  et  Ritterichium  in  Chirurgia,  quorum  alteri 
artem  etiam  fascias  alligandi  debeo;  Joergium  in  arte 
obstricia;  Ludwigium  in  medicina  politia.  Anno 
tandem  praeterito  eo  perveni,  ut,  quod  jam  diu  op- 
taveram, hanc  celeberrimam  Berolinensem  Universita- 

tem  adirem.  Hic  vero  111.  Knapii  praelectiones  de 

i 

Anthropologia  forensi  frequentavi;  111,  Ilornii  in 

nosocomio  caritatis  usus  sum  institutione.  Magna 
etiam  commoda  percepi  e scholis  policlinicis  Viri  lon- 
ge celeberrimi,  Ferill.  Hufelandi.  Neque  minus  in 
arte  obstetricia  IU.  de  Siebold  praeceptorem  habui 
praestantissimum.  Tandem  ab  111,  Rudolphi,  h.  t. 
facultatis  medicae  Decano,  tentatus,  paulo  post  exa- 
men rigorosum  sustinui  atque  Cursum  anatomicum 

^ - 
et  clinicum  absolvi.  Nunc  autem  dissertationem  de 

Proctotoreusi , publice  defendendam  conscripsi. 

Per  placentam  uterinam  foetus  sanguinis  oxydatio 

fieri  nequit. 

. *■ 

II. 

Partus  nimis  mature  vel  instrumentis,  vel  remediis 
peractus,  neque  foetui,  neque  puerperae  commodo  ; sed 
ad  haemorrhagiam  et  febrem  puerperalem  ansam  praebet. 


III. 


Febrium  divisio  in  Synocham , Synochum  et  typhum 
optima  videtur. 


IV. 

Affusiones  frigidae  in  curando  typho,  aliisque  in 

morbis  a plurimis  medicis  justo  rarius  in  usum  vocantur, 

